Alfa-beat-a
Az Alfa-beat-a az Üzenet a jövőből – A Mézga család különös kalandjai című magyar rajzfilmsorozat tizenkettedik része.

Cselekmény 

Este van, de Kriszta még nem jött haza. A szülők már aggódnak, Maffia is nyivákol. Aladár közli, hogy megfejtette nővére titkos nyelven írt levelét, melyből kiderül, hogy Kriszta az „αβ beatclub”-ban van. Géza és Paula rögtön odasiet. A pinceklubban tényleg ott találják Krisztát, legnagyobb megrökönyödésükre egy beategyüttes jó hangú énekesnőjeként, kisebb közönség előtt, mikrofonnal a kezében. Gézát azonban nem hatja meg lánya tehetsége: közbelép, kitépi a kezéből a mikrofont, majd sértegetni kezdi az együttes gitárosát, ám óriási bakot lő, ugyanis a zenész nem más, mint Géza vezérigazgatójának a fia, csak a parókájában nem ismert rá. Géza megszégyenül, hebeg-habog, majd mindhárman távoznak.

Paula, ellentétben a férjével, támogatja Kriszta énekesnői ambícióit, ha már az iskolában mindenből bukásra áll. Azt javasolja, hívják meg a lakásukra a zenekart, hogy következő fellépésük előtt náluk próbáljanak. Az együttes eljön, sőt Máris szomszédot is áthívják, mint zeneértő embert. A beatzene azonban Márisnak az agyára megy, és vitustáncot járva, eszelősen távozik a lakásból, majd rövidzárlattal áramszünetet csinál az egész házban, annak apropóján, hogy a gitáros megkérdezte, a szám végén jó-e a hosszú modulációs lezárás, vagy jobb lenne egy „frappáns rövid zárlat”.

Következő fellépését az együttes Géza javaslatára egy vidéki mintagazdaságban tartja, ahol zeneszótól remélik a tejhozam-növekedést. Gézáék fuvarozzák le a társaságot teherautón, felszereléssel együtt. Az istállóban tartott „tejhozamkoncert” azonban nem váltja be a reményeket: a „Riska teje je-je-je” című számtól a tehenek teje elapad, majd a megvadult állatok összetörik az együttes felszerelését, kirontanak az istállóból és kis híján mindenkit felöklelnek. A társaság teherautón menekül.

Gézának jóvá kell tennie a hibát, de nem tudja, miből vegyen az együttesnek új erősítőt, hangfalakat. Ezért aztán MZ/X-től kér segítséget. A távoli rokon fény-hangrendszerű, 2 MW-os, elektrontelepes mini-erősítőt küld, amit nem kell konnektorba dugni, sőt a hangfal is bele van építve. Meghívják a zenészeket, hogy náluk próbálják ki az új berendezést, házibuli keretében. Géza a főnökét is meginvitálja az eseményre, jóváteendő a pinceklubban elkövetett baklövését. Az új erősítő teljesítményétől a zenészek eleinte nincsenek elragadtatva, ezért Géza egyre hangosabbra állítja, végül maximumra tekeri, amitől a készülék begerjed. A fülsiketítő vibrációs hangerőtől leesnek a képek, megreped a vakolat, leszakad a csillár, feljön a parketta, átszakad a födém, végül kidől a közfal, amelynek túloldalán Máris szomszéd lakik. A hanginzultustól megzakkant Máris elkeseredett dühében duplacsövű puskát ragad és szétlövi az erősítőt, majd bejelenti, hogy teljes kártérítést követel Mézgáéktól. Ekkor érkezik az igazgató a feleségével. Géza ugyan leteríti szőnyeggel a padlóban keletkezett lyukat, ám az igazgató a nejével együtt rálép, és lezuhannak az alsó szintre. Paula a lyukba nézve kétségbeesetten kérdezi a férjétől: „Géza, mit csináltál?!” Mire Géza: „Hát karriert, azt nem...” Paula zárszava: „A Hufnágel Pistiék bezzeg a földszinten laknak, nem a harmadik emeleten.”

Alkotók 
 Rendezte: Nepp József
 Írta: Nepp József, Romhányi József
 Zenéjét szerezte: Deák Tamás
 Operatőr: Bacsó Zoltán
 Hangmérnök: Horváth Domonkos
 Vágó: Czipauer János
 Tervezte: Ternovszky Béla
 Háttér: Szoboszlay Péter
 Rajzolók: Szórády Csaba, Zsilli Mária
 Animációs munkatárs: Gémes József
 Munkatársak: Ács Karola, Csonkaréti Károly, Hódy Béláné, Kiss Lajos, Kökény Anikó, Lőrincz Árpád, Paál Klára, Stadler János, Szabó Judit, Szántai Lajosné, Tormási Gizella, Zoltán Annamária
 Színes technika: Boros Magda, Dobrányi Géza, Fülöp Géza, Kun Irén
 Tanácsadók: Gáll István, Székely Sándorné
 Gyártásvezető: Kunz Román
Készítette a Magyar Televízió megbízásából a Pannónia Filmstúdió

Szereplők 
 Mézga Géza: Harkányi Endre
 Paula: Győri Ilona
 Kriszta: Földessy Margit
 Aladár: Némethy Attila
 Máris szomszéd: Tomanek Nándor
 MZ/X: Somogyvári Rudolf
 Vezérigazgató fia: Deák B. Ferenc
 Jani, a tejesgazda: Farkas Antal
 Jani unokaöccse; szemüveges krapek: Fodor Tamás
 Vezérigazgató: Horváth Pál

A dalokat Földessy Margit és az Express Együttes adta elő:
 Ó, mondjátok meg, hol vagyok? 
 Riska teje je-je-je

Források 
 A Mézga család különös kalandjai: Alfa-beat-a a PORT.hu-n 
 

Mézga család (1. évad)
Az Alfa-beat-a az Üzenet a jövőből – A Mézga család különös kalandjai című magyar rajzfilmsorozat tizenkettedik része . Cselekmény Este van , de Kriszta még nem jött haza . A szülők már aggódnak , Maffia is nyivákol . Aladár közli , hogy megfejtette nővére titkos nyelven írt levelét , melyből kiderül , hogy Kriszta az „ αβ beatclub”-ban van . Géza és Paula rögtön odasiet . A pinceklubban tényleg ott találják Krisztát , legnagyobb megrökönyödésükre egy beategyüttes jó hangú énekesnőjeként , kisebb közönség előtt , mikrofonnal a kezében . Gézát azonban nem hatja meg lánya tehetsége : közbelép , kitépi a kezéből a mikrofont , majd sértegetni kezdi az együttes gitárosát , ám óriási bakot lő , ugyanis a zenész nem más , mint Géza vezérigazgatójának a fia , csak a parókájában nem ismert rá . Géza megszégyenül , hebeg-habog , majd mindhárman távoznak . Paula , ellentétben a férjével , támogatja Kriszta énekesnői ambícióit , ha már az iskolában mindenből bukásra áll . Azt javasolja , hívják meg a lakásukra a zenekart , hogy következő fellépésük előtt náluk próbáljanak . Az együttes eljön , sőt Máris szomszédot is áthívják , mint zeneértő embert . A beatzene azonban Márisnak az agyára megy , és vitustáncot járva , eszelősen távozik a lakásból , majd rövidzárlattal áramszünetet csinál az egész házban , annak apropóján , hogy a gitáros megkérdezte , a szám végén jó-e a hosszú modulációs lezárás , vagy jobb lenne egy „ frappáns rövid zárlat” . Következő fellépését az együttes Géza javaslatára egy vidéki mintagazdaságban tartja , ahol zeneszótól remélik a tejhozam-növekedést . Gézáék fuvarozzák le a társaságot teherautón , felszereléssel együtt . Az istállóban tartott „ tejhozamkoncert” azonban nem váltja be a reményeket : a „ Riska teje je-je-je” című számtól a tehenek teje elapad , majd a megvadult állatok összetörik az együttes felszerelését , kirontanak az istállóból és kis híján mindenkit felöklelnek . A társaság teherautón menekül . Gézának jóvá kell tennie a hibát , de nem tudja , miből vegyen az együttesnek új erősítőt , hangfalakat . Ezért aztán MZ/X-től kér segítséget . A távoli rokon fény-hangrendszerű , MW-os , elektrontelepes mini-erősítőt küld , amit nem kell konnektorba dugni , sőt a hangfal is bele van építve . Meghívják a zenészeket , hogy náluk próbálják ki az új berendezést , házibuli keretében . Géza a főnökét is meginvitálja az eseményre , jóváteendő a pinceklubban elkövetett baklövését . Az új erősítő teljesítményétől a zenészek eleinte nincsenek elragadtatva , ezért Géza egyre hangosabbra állítja , végül maximumra tekeri , amitől a készülék begerjed . A fülsiketítő vibrációs hangerőtől leesnek a képek , megreped a vakolat , leszakad a csillár , feljön a parketta , átszakad a födém , végül kidől a közfal , amelynek túloldalán Máris szomszéd lakik . A hanginzultustól megzakkant Máris elkeseredett dühében duplacsövű puskát ragad és szétlövi az erősítőt , majd bejelenti , hogy teljes kártérítést követel Mézgáéktól . Ekkor érkezik az igazgató a feleségével . Géza ugyan leteríti szőnyeggel a padlóban keletkezett lyukat , ám az igazgató a nejével együtt rálép , és lezuhannak az alsó szintre . Paula a lyukba nézve kétségbeesetten kérdezi a férjétől : „ Géza , mit csináltál ? ! ” Mire Géza : „ Hát karriert , azt nem...” Paula zárszava : „ A Hufnágel Pistiék bezzeg a földszinten laknak , nem a harmadik emeleten.” Alkotók Rendezte : Nepp József Írta : Nepp József , Romhányi József Zenéjét szerezte : Deák Tamás Operatőr: Bacsó Zoltán Hangmérnök : Horváth Domonkos Vágó : Czipauer János Tervezte : Ternovszky Béla Háttér : Szoboszlay Péter Rajzolók : Szórády Csaba , Zsilli Mária Animációs munkatárs : Gémes József Munkatársak : Ács Karola , Csonkaréti Károly , Hódy Béláné , Kiss Lajos , Kökény Anikó , Lőrincz Árpád , Paál Klára , Stadler János , Szabó Judit , Szántai Lajosné , Tormási Gizella , Zoltán Annamária Színes technika: Boros Magda , Dobrányi Géza , Fülöp Géza , Kun Irén Tanácsadók : Gáll István , Székely Sándorné Gyártásvezető : Kunz Román Készítette a Magyar Televízió megbízásából a Pannónia Filmstúdió Szereplők Mézga Géza : Harkányi Endre Paula : Győri Ilona Kriszta : Földessy Margit Aladár : Némethy Attila Máris szomszéd : Tomanek Nándor MZ/X : Somogyvári Rudolf Vezérigazgató fia : Deák B . Ferenc Jani , a tejesgazda : Farkas Antal Jani unokaöccse ; szemüveges krapek : Fodor Tamás Vezérigazgató : Horváth Pál A dalokat Földessy Margit és az Express Együttes adta elő : Ó , mondjátok meg , hol vagyok ? Riska teje je-je-je Források A Mézga család különös kalandjai : Alfa-beat-a a PORT.hu -n Mézga család évad )